cyanic-selkie/wikianc huggingface dataset:
Linjegodsstreiken
Arbeidsretten
Alt på det første streikemøtet ble mulighetene for å bli dømt i Arbeidsretten diskutert. Møtet vedtok enstemmig å avvise en slik dom. Men politiet spilte også en svært synlig rolle da stevningen for Arbeidsretten etter hvert ble en realitet: Da reiste politiet rundt til streikende arbeidere for å levere stevninga. Dersom vedkommende sjøl ikke var hjemme var det kona eller naboen som fikk uniformert politi på døra. Arbeidsretten dømte senere streiken som ulovlig, og påla de streikende å gjenoppta arbeidet. Men i denne konflikten var kanskje disse politi-rundene mer avskrekkende enn dommen.
Striden i fagbevegelsen
Både Transportarbeiderforbundet og osloforeningen var raskt ute og oppfordret de streikende til å gå tilbake på jobben. Formannen i Oslo Transportarbeiderforening, Arne Hermansen, ble informert om streiken per telefon direkte fra møtet der streiken ble vedtatt. Han ba om å få komme opp til Alnabru, men fikk beskjed om at han ikke var ønsket. Senere deltok han på et av streikemøtene, og gjorde forgjeves forsøk på å overtale Linjegodsarbeiderne til å avbryte streiken.
Innad i fagbevegelsen spilte diskusjonen om protokollen fra det siste forhandlingsmøtet før streiken en viktig rolle. Protokollen slo fast at ledelsen avviste lønnskravet, men den slo også fast at ledelsen ønsket nytt møte i uke 18 for å drøfte videre arbeidsorganiseringen og andre bonusmuligheter. Begge parter hadde underskrevet, og nå hevdet Linjegodsledelsen at arbeiderne hadde gått til streik mens forhandlinger fortsatt pågikk. De streikende avviste dette, men oppsummerte i ettertid at de hadde undervurdert protokollens betydning. Ved å signere en såpass upresis tekst ga de bedriftsledelsen mulighet til å så tvil i opinionen.
Økonomisk støtte
Siden streiken var «ulovlig» fikk ikke Linjegodsarbeiderne streikebidrag fra egen organisasjon. Linjegodsledelsen økte det økonomiske presset mot de streikende ved å holde tilbake lønn de hadde til gode. De begrunnet det med at det kunne ble aktuelt med økonomisk erstatning etter aksjonen.
Øst-Veme
Øst-Veme, Øst Veme, Østre Veme eller Østveme er ei grend og en tidligere holdeplass langs Bergensbanen (nedlagt 1970) som ligger i Ytre Soknedalen. Øst-Veme omfatter området på begge sider fylkesvei 175 mellom Bergensbanen og Doktormarka, til grensa mot Vestre Ådal, inkludert Heggelia, og til vestbredden av Hegga, som er skilleelv mot Heggen. Veistrekningen fikk i 1978 navnet Vemeveien og begynner like ved Veme kirke. Tilkomst til Vemeveien finnes fra riksvei 7 ved Veme og Heggen, eller via Heradsbygdveien.
Linjegodsstreiken
Økonomisk støtte
De streikende var helt avhengig av innsamlede midler og støtte. Etter en ukes tid begynte pengebidrag å komme inn. Spesielt var innsamlingene i regi av streikestøttekomiteene viktig. Samtidig ble det vedtatt støtte til streiken i flere foreninger og klubber. 110 faglige tillitsmenn undertegnet et støtteopprop til de streikende.
Øst-Veme
Veme-gårdene
Gården Veme er for lengst delt opptil flere ganger. Først trolig i Østre Veme og Vestre Veme. Så ble Vestre Veme del i Øvre Veme og Nedre Veme. Det er grunn til å tro at også Borgerud og Fonkalsrud, kanskje også Jonsrud, opprinnelig er utskilt fra Veme, som kanskje selv er skilt ut fra urgården Ve i Heradsbygda. Det er usikkert hvor gammel den opprinnelig er, men trolig er den svært gammel. Den er imidlertid ikke omtalt i gamle diplomer, men dukker først opp i skriftlige kilder på 1500-tallet.
Linjegodsstreiken
Medias rolle
Linjegodsstreiken førte til store avisoppslag. I avisene ble AKP(m-l)s rolle framhevet. «Linjegods kan bryte sammen hvis AKP-ml-aksjon lykkes», var tittelen i Arbeiderbladet første streikedagen. «Terminalen i Østensjøveien stengt av AKP-demonstranter», var tittelen etter politiaksjonene. Aftenposten oppsummerte «Linjegods-streik i kjent ulovlig stil», mens VG skrev at streiken var «AKP-inspirert».
Flere i streikeledelsen var tilknyttet partiet. I ettertid har det imidlertid kommet fram at AKP i utgangspunktet var skeptisk til å starte streiken. Partiets ledelse mente klubben var for dårlig forberedt. Da streiken først var en realitet drev imidlertid partiet et omfattende støttearbeid, og partiavisen Klassekampen viet stor plass til de streikende.
Streikeslutt og lockout
Streiken ble innledet med nær 100 prosent enighet blant de streikende. Men politiets aksjoner, trusselen om Arbeidsrettsdom, medias omtale og faren for å miste jobben gjorde etter hvert at enkelte begynte å frykte konsekvensene. På streikemøte 4. mai stemte for første gang et lite mindretall, om lag 10 personer, imot flertallet. Snart valgte noen å gjenoppta arbeidet. Etter nærmere tre uker i streik måtte streikeledelsen oppsummere at 20 streikebrytere var i arbeid. Tirsdag 11. mai ble siste streikedag. Selv om et flertall av de streikende var innstilt på fortsatt strid, ble det fattet enstemmig vedtak om å gjenoppta arbeidet neste dag.
Nå var det imidlertid bedriftens utspill som forlenget konflikten. Da de streikende møtte på Alnabru ble hver enkelt avkrevd en skriftlig erklæring før de fikk begynne å jobbe. De som ikke undertegnet ville miste jobben. De streikende oppfattet dette som en «slavekontrakt», og så på bedriftens utspill som en ulovlig lockout. Samtlige nektet å skrive under.
Forsøkene på å presse arbeiderne til å undertegne førte til nye runder i fagforeningsapparatet. Men nå fikk Linjegodsarbeiderne bredere støtte. «Slavekontrakten» ble for drøy kost. Etter kontakt mellom LO og NAF ble til slutt kravet om undertegning trukket tilbake.
Streikens etterspill
Etter streiken var det fortsatt ampert på Linjegodsterminalen. Fem av de streikende fikk skriftlig advarsel fra bedriften etter en diskusjon om streikebryteri på arbeidsplassen. Klubben ble nektet å benytte bedriftens kantine, og måtte arrangere klubbmøte på parkeringsplassen utenfor etter arbeidstid.
Innad i Oslo Transportarbeiderforening ble også streiken behandlet. Tre av de streikende ble suspendert fra alt faglig arbeid i et år, for «brudd på foreningens lovlige fattede vedtak» under streiken.
Linjegodsarbeiderne fikk ikke gjennomslag for sitt 800-kroners-krav. Men etter streiken ble det raskt forhandlinger for godsekspeditører fra hele landet, der NAF/Linjegods aksepterte et akkordsystem som garanterte mellom 200 og 600 kroner i måneden ut over vanlig tarifflønn. I de streikendes egen oppsummering konkluderte de: «Vi mener at det var en seier når alle Linjegodsarbeiderne slik fikk nytte av streiken vår».
COMECON
COMECON, eller CMEA (Council for Mutual Economic Aid), ble dannet i 1949 og var en økonomisk samarbeidsorganisasjon for en rekke kommunistland med Sovjetunionen i spissen.
Formålet med organisasjonen var å samordne medlemslandenes økonomi, teknologi, samt å fremme industrialiseringen og heve levestandarden i medlemslandene. Det ble satset spesielt på oljetransporten og jernbanen mellom de involverte landene. I tillegg ble Den internasjonale bank for økonomisk samarbeid opprettet i 1964.
Organisasjonen hadde hovedsete i Moskva, og ble nedlagt i 1991.
Historie
Comecon ble stiftet som sosialistisk motstykke til Marshallplanen og OECD. Dens tilblivelse må sees i sammenheng med den kalde krigen og de to maktblokkenes (NATO og Warszawapakten) globale konflikt.
Dannelsen av Comecon ble bekjentgjort 25. januar 1949, Etter at det 18. januar samme år hadde blitt undertegnet en stiftelsesprotokoll i Moskva av seks østblokkstater.
Stifterstatene var, ved siden av Sovjetunionen, Polen, Romania, Bulgaria, Ungarn og Tsjekkoslovakia. 23. februar 1949 ble Albania med og 29. september 1950 kom DDR med. Mongolia ble medlem 6. juli 1962, Cuba 1972 og Vietnam i 1978.
Medlemsland
[[Fil:CEMA members.png|thumb|Comecon i 1986
Medlemsland
Kandidatland
Assosierte medlemmer
Observatørstatus]]
I tillegg hadde organisasjonen samarbeidsavtaler med Kina, Nord-Korea, Afghanistan, Angola, Finland, Irak, Jemen, Laos, Mexico, Mosambik og Nicaragua.
Komiprisen 2007
Komiprisen 2007 ble arrangert lørdag 1. september 2007 på Edderkoppen teater med Øystein Bache som programleder.
Øvrige nominerte
Beste mannlige artist i revy og komedie:
Beste kvinnelige artist i revy og komedie:
Beste forestilling på scene:
Beste forestilling på tv/film:
Årets nykommer:
Beste stand-up artist:
Årets morsomste – publikumspris:
Marianne Kriel
Marianne Kriel (født 30. august 1971 i Bellville i Western Cape) er en tidligere rygg- og fristilsvømmer fra Sør-Afrika. Kriel vant bornse på 100 m rygg under Sommer-OL 1996 i Atlanta.
Kriel deltok også i Sommer-OL 1992 i Barcelona og mottok Presidentens pris i 1993 og 1996. Kriel konkurrerte også under Samveldelekene 1994 og All-Africa-lekene 1995.
Adriano Tilgher
Adriano Tilgher (født 1. oktober 1947 i Taranto, Italia) er en italiensk politiker fra ytterste politiske høyre ving. Tilgher begynte sin politiske karriere som medlem av den italienske sosiale bevegelse, men i sin ungdom var han også knyttet til flere ekstremistgrupper som f. eks. National Vanguard.
Han ble arrestert i 1982 og satt i fengsel frem til 1987 da han var med på å grunnlegge det fascistiske politiske partiet Lega Nazionalpopolare, som senere skiftet navn til Alternativa Nazional Popolare. Begge disse bevegelsene viste seg å være kortvarige prosjekter som manglet omfattende støtte blant de brede massene av den italienske befolkningen.
Etter å ha gitt opp ideen å lede sin egen bevegelse ble han med i den radikale politiske bevegelsen Fiamma Tricolore (en splint-gruppe i den nylig konstituerte National Alliance) i 1996. Han ble imidlertid utvist fra Fiamma Tricolore i 1997 for sin kritikk av ledelsen i Pino Rauti og i september samme år satte han opp sitt eget parti som han kalte Fronte Nazionale.
Dette partiet er nå kjent under navnet Fronte Sociale Nazionale som Adriano Tilgher fortsatt er leder i. Selv om Tilgher fremdeles er leder så er han underlagt Alessandra Mussolini og hans Alternativa Sociale-koalisjon.
Den 70. Oscar-utdelingen
'''Den 70. Oscar-utdelingen''' fant sted søndag 23. mars 1998 for å hedre de beste prestasjonene innen film fra 1997. Seremonien ble holdt i Shrine Auditorium i Los Angeles i California, og prisene ble som vanlig delt ut av Academy of Motion Picture Arts og Sciences (AMPAS). Komiker og skuespiller Billy Crystal var programleder for sjette gang. Louis J. Horvitz var regissør for sendingen, mens Gil Cates produserte. Katastrofefilmen Titanic hadde på forhånd blitt nominert i 14 priskategorier og tangerte dermed nominasjonsrekorden til Alt om Eva (1950). Den enestående Will Hunting og L.A. Confidential fikk begge ni nominasjoner.
Titanic vant til sammen elleve priser og tangerte prisrekorden til Ben-Hur (1959). Den vant blant annet Oscar for beste film og Oscar for beste regi for James Cameron. Ellers vant Livets lyse side, Den enestående Will Hunting og L.A. Confidential to priser hver, og I blanke messingen, Geri's Game, Karakter, The Long Way Home, Visas and Virtue, Men in Black og A Story of Healing én pris hver. TV-sendingen på ABC ble sett av rekordmange i USA med et seertall på over 57 millioner.
Jack Nicholson, som vant Oscar for beste mannlige hovedrolle for rolleskildringen i Livets lyse side, ble den fjerde skuespilleren til å vinne tre Oscar-priser for skuespill. Helen Hunt vant Oscar for beste kvinnelige hovedrolle for samme film, og Livets lyse side ble dermed den syvende filmen som har vunnet Oscar i begge hovedrollekategoriene. Kate Winslet og Gloria Stuart ble også de første skuespillerne som ble nominert for å spille samme rollefigur (Rose DeWitt Bukater i Titanic). Stuart ble i tillegg den eldste skuespilleren nominert til en Oscar. Hun var 87 år gammel under utdelingen.
Norduniversitetet
Norduniversitetet kan vise til:
Kurvciklide
Kurvciklide er en art i gruppen ciklider. Hannen blir opptil 9 cm lange, hunnene opptil 7 cm. Fargen varierer mye mellom populasjoner. Vanligvis er ryggen og hodet olivengrønt. Flankene er grønne til blå på farge. De lever nær bredden på saktestrømmende elver og innsjøer.
De er relativt fredelige til ciklider å være, og holdes ofte i akvarium sammen med andre rolige arter som liker bløtt og litt surt vann. De danner par og er stort sett monogame.
Kurvciklide heter flag acara eller dwarf flag cichlid på engelsk, dermed er det fare for forveksling med arten Mesonauta festivus som heter flaggciklide på norsk og flag cichlid på engelsk.
Beck – Kartellet
Beck – Kartellen er en svensk TV-film fra 2001. Dette er den tredje filmen i andre runde med Peter Haber og Mikael Persbrandt i hovedrollene.
Calanoides acutus
Calanoides acutus er en art av hoppekreps. Den er et dyreplankton som utgjør føde for blant annet fiskeyngel. Den lever av alger og plankton.
Orjakhovo
Orjakhovo (bulgarsk Оряхово) er en havneby og kommune i Vratsa oblast i det nordvestre Bulgaria. Byen ligger i et bakkete landskap ved Donaus høyre bredd, rett øst for utløpet til elven Ogosta. Den har fergesamband med den rumenske byen Bechet på motsatt side av Donau.
Antikken og middelalderen
Byens navn har endret seg gjennom tidene. Tidligere er Vrhov, Orezov, Oreov og Rahovo inntil det någjeldende navnet ble etablert i 1886. Utgravninger har vist at det har vært bosetting på stedet fra tidlig neolittisk til sen middelalder. Kamaka festning (bulgarsk: Камъка, norsk: stein) finnes 1 kilometer øst for byen. Festningen skriver seg tilbake til det niende århundret og var virksom til det fjortende århundret. Festningsruinene omfatter et firkantet tårn i to etasjer, bygget i perioden til det andre bulgarske riket.
To korstogshærer dro forbi stedet; den ene hæren ble ledet av kong Sigismund etter hans nederlag i slaget ved Nikopolis i 1396. Senere passerte også Vladislav III Jagelo stedet, etter at han tapte slaget ved Varna i 1444. Begge slag sto mot Det osmanske riket.
Den bulgarske renessansen
Under den bulgarske renessansen som gikk fra den andre halvdelen av 1700-tallet til Bulgarias frigjøring i 1878, ble Orjakhovo etablert som et økonomisk og industrielt sentrum. Byen var sentral med hensyn til å forsyne Det osmanske riket med varer på Donau. Byen er nevnt som en viktig donauhavn i en bok trykket i Brussel i 1762. Sankt Georgskirken ble åpnet i 1837, en sekulær skole ble bygget i 1857 og en tsjitalisjte, et samfunnshus med bl.a. bibliotek, fulgte i 1871. Under den tyrkisk-russiske krigen fra 1877 til 1878 ble byen frigjort 21. november 1877 av rumenske styrker etter tre dagers kamp. Et monument utført av den italienske skulptøren Arnaldo Zocchi ble reist til minne om kampene.
Det frie Bulgaria
Etter frigjøringen fra tyrkerne opplevde Orjakhovo en blomstringstid. Byen var provinshovedstad i tre måneder og senter for en okrug fra 1877 til 1882 og fra 1884 til 1889. Arkitekturen fra denne perioden er preget av vestlige trender og en rekke av disse bygningene er bevart idag.
En jernbane mellom Orjakhovo og Tsjerven Bryag ble bygget i 1926, Maria Himmelfartskirke ble åpnet i 1930 og et nytt samfunnshus bygget i 1936.
På 1960-tallet ble det etablert noe metallindustri på stedet. Kozloduy kjernekraftverk som ligger en kort kjøretur vestover, er også en stor arbeidsgiver.
Oppkalling
Oryahovo Heights på Livingston Island Sør-Shetlandsøyene, Antarktis er oppkalt etter byen.
Eudes av Penthièvre
Eudes av Rennes, greve av Penthievre (bretonsk: Eozen Penteur) (født 999, død 1079), var den yngste sønn av hertug Geoffrey I av Bretagne.
Etter hans bror hertug Alain III av Bretagne døde i 1040 styrte Eudes som regent av Bretagne i navnet på sin nevø Conan II fram til 1062. Eudes giftet seg med Agnes av Cornwall, søster av Hoel II av Bretagne. Minst to av Eudes og Agnes’ sønner deltok i den normanniske erobringen av England i 1060.
Lanuza-demningen
Lanuza-demningen er en demning i provinsen Huesca i Spania. Det ligger i elva Gallego, i nedbørsfeltet til Ebro, beliggende andet.
Eudes av Penthièvre
Deres barn var:
Lanuza-demningen
Reservoaret er på 1,14 km² (114 hektar), mens vannmassene som demmer opp har et volum på inntil 17 millioner m³. Selve damanlegget er 79,6 meter høyt og 176,3 meter lang, og er en gravitasjonsdam i betong.
Liland (Evenes)
Liland (nordsamisk: Lidaláddi) er et tettsted i Evenes kommune i Nordland. Tettstedet har innbyggere per 1. januar. Liland ligger sentralt til med 10 minutters kjøring til Harstad/Narvik lufthavn, og med byene Harstad og Narvik, henholdsvis 50 og 45 minutter unna i reisetid.
Liland havn har som eneste i Ofoten naturlig skjærgård som skjermer havneområdet, og er også isfri. Beliggenhet og klima gir en frodig vegetasjon som man ikke venter å finne så langt nord.
Historie
Liland er fra gammelt av handelssenter i Ofoten, og var fram til kommunedelingen i 1884 også kommunesenter for Ofoten, som til da var én kommune. Stedet hadde tidlig private og offentlige servicefunksjoner som dampskipekspedisjon, lensmann, post og omfattende handel. Det var etablert flere jektebruk med tilhørende kaier og brygger.
Kultur
Evenes kystlag er en drivende kraft for aktiviteter på Liland. Spesielt kjent er bryggetreffet som årlig avholdes i starten av august, og «Åpent nasjonalt mesterskap i tørskatorskhaudryling».
Liland idrettsforening har 215 medlemmer, og er delt i tre undergrupper som står bak aktivitetene i idrettslaget – fotball, barneidrett og ski/trim.
J.M.W. Turner
Joseph Mallord William Turner (født 23. april 1775 (trolig; datoen er omstridt) i Covent Garden i London i Storbritannia, død 19. desember 1851 i sin bolig på Cheyne Walk i Chelsea i London i Storbritannia) var en britisk kunstner som er kjent for sine romantiske landskapsmalerier, hvor stilen kan sies å ha lagt grunnen for impresjonismen. Han malte både oljemalerier og akvareller, men det var det sistnevnte han var mest kjent for.
De tidlige årene
Hans far William var parykkmaker, men ble senere barberer. Hans mor, Mary Marshall, som var husmor, ble psykisk ustabil under hans tidlige år, mulig på grunn av Turners yngre søsters tidlige død i 1786. Moren døde i 1804, etter å ha vært innlagt på mentalsykehus.
Kunstnerskap
Turners første jobb var som assistent til en arkitekt. Da han var 14 år bestemte han seg for å bli kunstner og begynte å studere. Som femtenåring kom han inn på Royal Academy of Arts, her var blant annet Sir Joshua Reynolds ansatt. En av Turners akvareller ble, til tross for at han bare hadde studert der i et år, antatt til akademiets sommerutstilling. I disse årene arbeidet han med tegning og akvarell; først noen år senere følte seg beredt til å male med oljefarger. Sitt første ordentlige oljemaleri gjorde han i 1796, da han var 21 år gammel, og det var maleriet Fishermen at sea. Allerede i 1803, i 27-årsalderen, var han en anerkjent kunstner.
Populært er han kjent som «lysets kunstner». Turner er kjent for sine oljemalerier, men regnes også som en av grunnleggerne av det engelske landskapsmaleri i akvarell.
Turner reiste omkring i Europa, først i Frankrike og Sveits, og studerte i Louvre i Paris samme år. Han besøkte også Venezia flere ganger.
Familie
Han giftet seg aldri, men hadde en elskerinne, som han fikk to døtre med. Med alderen ble Turner stadig mer eksentrisk. Han hadde få venner, utenom faren som arbeidet som hans assistent. Faren døde i 1829, og dette såret Turner dypt; deretter ble han rammet av en depresjon.
Testamentarisk gave
Turner etterlot seg en stor formue som han håpet skulle bli anvendt til noe han kalte «kunstnere på nedtur». Hans kunstsamling ble testamentert til den britiske nasjonen og han ville at det skulle bygges et særskilt galleri for samlingen. Dette ønsket førte til rettstvist der arvingene trakk i tvil testamentes gyldighet. Tyve år etter hans død ble kunstverkene levert til British Museum.
I dag er J.M.W. Turner en av de mest populære av alle engelske kunstnere. I Tate Britain er en fløy i sin helhet viet Turners verker.
En prestisjefylt årlig kunstpris, Turner Prize, ble stiftet i 1984, til ære for Turner.
Trombin
Trombin er et protein som utgjør en viktig del av blodkoaguleringen. Protrombin er en glykoprotein som produseres i levern ved hjelp av vitamin K og har en halveringstid på 60 timer. Protrombin aktiveres til trombin ved hjelp av kalsium og lipider.
Trombin er sammen med fibrinogen brukt av Næringsmiddelindustrien som kjøttklister, som brukes for å lime sammen mindre kjøttbiter til et større stykke. I en avstemning i Europakommisjonens stående komite for næringsmidler og dyrehelse ble det den 8. februar 2010 vedtatt at kjøttklister skulle bli godkjent til bruk i næringsmiddelindustrien i EU.
Trombin har flere viktige funksjoner i blodkoaguleringen:
Norduniversitetet (Kina)
Norduniversitetet (forenklet kinesisk: 中北大学; tradisjonell kinesisk: 中北大學; pinyin: Zhōngběi Dàxué) er et universitet i Taiyuan i Shanxiprovinsen i Folkerepublikken Kina. Det ble grunnlagt i 1941 som en ingeniørhøyskole, og hadde en viktig rolle i våpenindustrien under den kinesiske borgerkrig. Det kinesiske navnet betyr Norduniversitetet, mens på engelsk skrives navnet North University of China eller bare North University.
Adhemarius dariensis
Adhemarius dariensis er en sommerfugl som tilhører familien svermere (Sphingidae). Denne store, karakteristiske arten finnes bare i Mellom-Amerika.
Utseende
En stor (vingespenn 107 – 124 mm), slank, hovedsakelig kanelbrun svermer. Hodet er forholdsvis stort til Smerinthinae å være, og kanelbrunt, bakkroppen er ensfarget kanelbrun og tilspisset. Brystet er sjokoladebrunt med en kileformet, kanelbrun flekk i midten, denne er størst hos hunnene. Forvingen er sigdformet med en liten innskjæring i spissen, kanelbrun med sjokoladebrune flekker og bånd. Ved roten er det en oval flekk, i midten av vingen et rett skråbånd, ved vingespissen og ved ytterkanten store, diffuse flekker. Hos hannen har forvingene et stort, karminrosa område ved roten på undersiden. Bakvingene er karminrosa med et ufullstendig, mørkt tverrbånd ytterst, brune på undersiden.
Levevis
Larvene antas å leve på planteslekten Ocotea.
RSS «Steadfast» (70)
RSS «Steadfast» (70) er en multirolle-fregatt av Formidable-klassen med stealth-egenskaper. Skipet ble bygget i 2005 og har siden 5. februar 2008 vært i aktiv tjeneste hos den singaporske marinen. Det blir beskrevet som et av de mest moderne og avanserte overflateskipene i Sørøst-Asia.
I mars 2014 deltok RSS «Steadfast» i letingen etter det savnede passasjerflyet Malaysia Airlines Flight 370.
Oppenåsen (vei)
Oppenåsen (3-217, 2-10) er en vei i Oppenåsen i Heradsbygda i Ringerike.
Veien er en sidevei til Heradsbygdveien, nordvestover fra denne. Den er cirka 800 meter lang, og ender opp i Steinliveien.
Sideveier til Oppenåsen er Helgerudveien, Halsteinrud Terrasse, Bålerudveien, Øvre Halsteinrud Terrasse og Steinliveien.
Adiathetus dravidius
Adiathetus dravidius er en art av insekter innen familien Chelisochidae som igjen hører inn under ordenen saksedyr. Navnet kommer av tangen eller saksen på bakkroppen.
Oppenåsen (vei)
Referanser
<References />
Adiathetus dravidius
Utseende
Mørkt brunlig svart fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet. Hanndyr er 12–15 mm lange, mens hunndyr er 13–19 mm.
Levevis
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.
Utbredelse
Arten finnes i det sørlige India.
K Desktop Environment 3
K Desktop Environment 3 var den tredje serien med lanseringer av skrivebordsmiljøet K Desktop Environment, fra 24. november 2009 omdøpt til KDE Software Compilation. Der var seks større versjoner av denne serien.
K Desktop Environment 3 ble lansert den 3. april 2002 og introduserte en rekke signifikante teknologiske forbedringer, sammenlignet med sin forgjenger K Desktop Environment 2: Programvaren hadde forbedret støtte for begrenset bruk, en egenskap som det var behov for i enkelte miljøer som kiosker, internettkaféer og næringsvirksomheter, for å hindre brukere i å ha full tilgang til hele programvaren. Dette var i hovedsak opsjoner som supplerte aksessbergrensinger i standard UNIX. KDE panelet og skrivebordshåndtereren ble modifisert for å innføre dette systemet, mens andre større komponener som Konqueror og Control Center måtte vente til senere utgaver.
Eksterne lenker
K Desktop Environment
Jim Diamond
James «Jim» Diamond (født 28. september 1951 i Glasgow, død 10. oktober 2015 i London) var en britisk sanger og låtskriver, best kjent for tre topp 5-slagere.
Den første var «I Won't Let You Down» (1982), som vokalist i trioen PhD, sammen med Tony Hymas og Simon Phillips. Den andre, «I Should Have Known Better», var nummer én i Storbritannia i 1984. Den tredje slageren var temasangen fra tv-serien Boon «Hi Ho Silver», som var nummer fem på singel-listene i Storbritannia i 1986.
Han var også vokalist på «You'll Never Walk Alone» med The Crowd, og «Let It Be» med Ferry Aid. Hans siste låt som gjorde det bra i Storbritannia, var «Young Love (Carry Me Away)».
Diamond døde i oktober 2015 i en alder av 64 år.
Rie Sato
Rie Sato (født 14. august 1980), japansk softballspiller som deltok i de olympiske leker 2004 i Athen og 2008 i Beijing.
Sato vant en olympisk bronsemedalje i softball under sommer-OL 2004 i Athen. Hun var med på det japanske laget som kom på tredjeplass i softballturneringen bak USA og Australia
Fire år senere, under Sommer-OL 2008 i Beijing ble hun olympisk mester med det japanske softballdamelandslaget. Japan vant finalen over USA med 3-1.
Rebecca & Fiona
Rebecca & Fiona er en svensk popduo og DJ-duo bestående av Rebecca Scheja og Fiona FitzPatrick.
Adhemarius gannascus
Adhemarius gannascus er en sommerfugl som tilhører familien svermere (Sphingidae). Denne store arten lever fra Mexico sørover til Sør-Amerika.
Rebecca & Fiona
Aktivitet
Rebecca Scheja og Fiona FitzPatrick kommer begge fra musikkfamilier og møttes på en fest i 2007. Deretter begynte de å jobbe med musikk sammen, startet klubbmusikkaktivitet og turnerte i Sverige som DJ-duo. Senere begynte de å lage egen musikk sammen.
Adhemarius gannascus
Utseende
En stor (vingespenn 92 – 124 mm), slank, lysbrun svermer. Brystet er mørkebrunt til svart på sidene, bakkroppen har to små, mørke flekker midt på oversiden. Forvingen er lang og smal, noe sigdformet, ytterst i spissen med en liten innskjæring. Den har et bredt, svart skråbånd nær roten, en liten, svart flekk nær vingespissen og en rund, svart flekk nær bakkanten midt på. Forvingens bakhjørne er markert. Bakvingen er rosa med tre mørke tverrbånd. Hele undersiden er rosa hos hannen. Larven er enten gul eller grønnlig, med glatt hud. Den har en lys lengdestriper, men mangler tydelige skråstriper på sidene. Hodekapselen er påfallende tilspisset i toppen.
Levevis
Larven kan finnes på avokado (Persea spp.)-trær, på slektene Ocotea og Nectandra, og på ulike busker og trær i laurbærfamilien (Lauraceae) og maurefamilien (Rubiaceae). De voksne svermerne flyr om natten og kommer gjerne til lys.
Utbredelse
Denne arten er vidt utbredt fra Mexico i nord til det nordlige Argentina og Paraguay i sør.
Rebecca & Fiona
Aktivitet
Rebecca og Fiona var i 2010–2011 flere ganger oppvarming for Robyn. Andre store opptredener i 2010 fant sted under Polarepris og Way Out West.
I januar 2011 slapp duoen sin andre singel "Bullets". I november 2011 gav de ut sitt debutalbum I Love You, Man!. Samme år ble duoen nominert i tre kategorier, Årets dagens, Årets nykomling samt Årets gjeng, i P3 Guldgalan. Ved Grammisgalan 2011 fikk de en Grammis for Årets Dans/Electro.
Fred Severud
Fred Nicholas Severud (opprinnelig Fridtjov Nikolai Sæverud, født 8. juni 1899 i Bergen, død 11. juni 1990 i Miami) var en norskfødt byggingeniør i USA. Han grunnla firmaet Severud Associates og var involvert i mange betydningsfulle bygningsprosjekter i USA, Canada og andre land. Blant prosjektene han arbeidet med var Madison Square Garden i New York, Gateway Arch i St. Louis, Toronto City Hall og Haus der Kulturen der Welt i Berlin.
Bakgrunn
Han gikk ved Bergen katedralskole. I 1923 ble han diplomingeniør fra Norges tekniske høgskole i Trondheim.
Virke
Severud utvandret i 1923 til USA, der han endret navn.
I 1928 etablerte han eget firma, senere kjent som Severud Associates, i New York. En av de første oppgavene konsulentfirmaet fikk, var bygging av større boligprosjekter. Erfaringene han vant i dette arbeidet ledet også til boken Apartment Houses, samforfattet med Joseph Abel og utgitt i 1947.
Kopervik Musikkorps
Kopervik Musikkorps er et brassband med base i Karmøy.
Fred Severud
Virke
Severud var på 1950- og 1960-tallet også involvert i oppføring av høyhus som Mile High Center i Denver, Toronto City Hall, Place Ville Marie i Montréal, Richard J. Daley Center i Chicago og Ford Foundation Building i New York. Haus der Kulturen der Welt i Berlin og monumentet Gateway Arch i St. Louis er andre prosjekter Severud var engasjert i.
Kopervik Musikkorps
Musikkorpset, som ble stiftet 31. desember 1905, har deltatt i en rekke brassbandkonkurranser.
Fred Severud
Utmerkelser
Severud mottok en rekke utmerkelser for sitt virke. Han ble innvalgt som medlem av National Academy of Engineering (NAE) og var fellow av American Society of Civil Engineers (ASCE).
For sin innsats for Norges regjering under andre verdenskrig mottok han Haakon VIIs Frihetskors.
Nibelungen
Stammene av burgendere er noen ganger omtalt som Niblung eller Niflung, mens navnet Nibelung er brukt om deres konger. I varianten Nybling er det navnet på en dverg. I Richard Wagners opera Nibelungenringen er navnet Nibelung brukt om en dverg, eller en mytologisk rase av dverger.
Waltharius
Den tidligste kjente bruken av navnet, finnes i det latinske diktet Waltharius fra 900-tallet. I manuskriptet Chronicon Novaliciense, som vanligvis blir ansett å være den eldste versjonen av teksten, heter det:
''Non assunt Avares hic, sed Franci Nivilones, cultures regionis.''
Oversatt er dette: «Det er ikke avarer, men frankiske Niviloner, som befolker dette området.» I andre manuskripter er Nivilones erstattet av Nebulones. I middelalderen var det vanlig å bytte på bokstavene b med v; Nivilones var derfor trolig en latinisering av det germanske ordet Nibilungos.
Dette er den eneste teksten som knytter Nibelungen til frankerne. Etter at kongedømmet Burgund ble erobret av frankerne i året 534, kunne burgunderne lett bli forvekslet med frankerne. Navnet Nibelunc ble et frankisk etternavn i det 8. og 9. århundre, i alle fall blant etterkommerne av hertug Childebrand I, som døde i året 752.
Gerhard Domagk
Gerhard Domagk jobbet ved Bayer AG.
Konrad Stäheli
Konrad Stäheli (født 17. desember 1866, død 5. november 1931) var en sveitsisk skytter som deltok under OL 1900 i Paris og Ekstralekene 1906 i Athen.
Stäheli ble olympisk mester i skyting tre ganger under OL 1900 i Paris. Han vant 300 meter armégevær knestående med 324 poeng foran sin landsmann Emil Kellenberger og danske Anders Peter Nielsen begge med 314 poeng. Han var med på det sveitsiske laget som vant 300 meter armégevær, 3 stillinger lagskyting. Laget fikk 4399 poeng og Norge som kom på andreplass fikk 4290. De andre på det sveitsiske laget var Franz Böckli, Emil Kellenberger, Alfred Grütter og Louis Richardet. Det var seks lag som deltok og hvert lag besto av fem skyttere. Han var også med på det sveitsiske laget som vant gull på 50 meter pistol, lagskyting og i den individuelle pistolskytingen kom han på tredjeplass. Seks år senere, under Ekstralekene 1906 i Athen vant han to gull-, to sølv- og en bronsemedalje.
Tuba (Benguet)
Tuba er en filippinsk bykommune i provinsen Benguet.
Tuba er kjent som «The Gateway to Baguio», ettersom både Ben Palispis Highway - eller Marcos Highway, og dessuten Kennon Road, de to viktigste tilfartsveier til Baguio, løper gjennom kommunen.
Mount Kabuyao er blant fjellene som ligger innen kommunen.
Barangayer
Tuba er politisk inndelt i de følgende barangayer.
Edward Adelbert Doisy
Edward Adelbert Doisy (født 3. november 1893 i Hume i Edgar County i Illinois, død 23. oktober 1986 i St. Louis i Missouri) var en amerikansk biokjemiker. Han ble tildelt Nobelprisen i fysiologi eller medisin i 1943 sammen med Henrik Dam, for deres oppdagelser av Vitamin K og dens kjemiske struktur.
Doisy fullførte en bachelor ved University of Illinois at Urbana-Champaign i 1914 og en mastergrad samme sted i 1916. Han fullførte sin doktorgrad i 1920 ved Harvard University.
San Isidro de El General
San Isidro de El General er en by og administrasjonssentrum i kantonen Pérez Zeledón i provinsen San José i Costa Rica. Distriktet San Isidro de El General hadde 45 327 innbyggere i 2011. Byen befinner seg om lag 130 kilometer fra San José og 212 kilometer fra Paso Canoas, grensebyen med Panama. San Isidro de El general er den største byen i Brunca-regionen. Byen blir ofte omtalt som Pérez Zeledón, som offisielt er navnet på kantonen.
Bishop Burton
Historie
Det har vært menneskelig aktivitet i området i minst 10 000 år med spor fra mesolittisk (jegere og samlere) og neolittisk tid (bondesteinalderen), bronsealderen, jernalderen og romersk Britannia.
Sognekirken All Saints, Allhelgenskirken, er et bevaringsverdig bygg av klasse II*, og dens eldste deler stammer fra slutten av 1100-tallet.
Yuki Sato
Yuki Sato (født 3. november 1980), japansk softballspiller som deltok i de olympiske leker 2004 i Athen.
Sato vant en olympisk bronsemedalje i softball under sommer-OL 2004 i Athen. Hun var med på det japanske laget som kom på tredjeplass i softballturneringen bak USA og Australia.
Skotlandveien
Skotlandveien (fylkesvei 2880 i Viken) går mellom Veme og Gardhammar i Ytre Soknedalen, langs sørvestsiden av Sogna, i Ringerike komnune. Navnet Skotlandveien fikk strekningen i 1978. Veiens lengde er 4,2 km.
Santa Ana-demningen
Santa Ana-demningen er en demning med vannkraftverk i elva Rio Noguera Ribagorzana i Catalonia og Aragón, nordøstre Spania. Det ligger på provinsgrensen mellom Huesca og Lérida. Vannkraftverket har en total installert produksjonseffekt på 38 MW. Anleggsarbeidene startet i 1957, og vannkraftverket ble igangsatt for kraftproduksjon i 1961.
Reseervoarets areal er inntil 7,68 km² (768 hektar), og vannvolumet opp til 236,6 millioner m3. Demningen er 99,6 meter høy og 242 meter lang gravitasjonsdam.
Noe ovenfor reservoarets nordlige ende ligger Canelles-demningen.
Calanoides carinatus
Calanoides carinatus er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i Atlanterhavet og lever av alger og plankton.
Arten ble første gang beskrevet av Krøyer i 1849.
De Havilland Gipsy Major
de Havilland Gipsy Major eller Gipsy IIIA er en fire-sylindret, luftkjølt rekkemotor som ble brukt i en rekke lette fly produsert i 1930-årene, inkludert den berømte Tiger Moth biplan. Mange Gipsy Major motorer brukes fortsatt i veteranfly over hele verden i dag.
Konstruksjon og utvikling
Motoren var en litt modifisert Gipsy III, som ble endreto for å kjøre den opp-ned slik at sylindrene pekte nedover under veivakselen. Dette gjorde at propelens aksel ble holdt i en høy posisjon uten at sylindere blokkerte pilotens utsikt foran nesen på flyet. En første ulempe med den inverterte konfigurasjon var et høyt forbruk av olje (opp til fire halvlitere per time) som krevde regelmessig påfyll fra en ekstern oljetank, dette problemet ble forbedret over tid med bruk av modifiserte stempelringer. Major hadde 118 mm boring og 114 mm slaglengde. Gipsy III ble først bygget i 1932, og total produksjon av alle Gipsy Major versjoner var 14 615 enheter.
Videre utvikling
I 1934, da Geoffrey de Havilland hadde behov for en kraftigere motor for sitt tomotors transportfly, ble den fire-sylindrede Gipsy Major videre utviklet til en 200 kw seks-sylindret Gipsy Six. Det var mer enn nødvendig for den nye DH 91 Albatross fire-motors transatlantiske postfly, og så ble to Gipsy Six, sekssylindrede rader slått sammen for å danne en 525 Gipsy Twelv, Gipsy 12-sylindret invertert V-motor. I militær tjeneste ble Gipsy Twelv kjent som Gipsy King og Gipsy Six som Gipsy Queen.
Under andre verdenskrig ble alle sivile fly beslaglagt og etter krigen var de Havilland for opptatt med å konsentrere seg om jetmotorer og legge menergi i sine stempelmotorer. Gipsy fikk ikke gå uten kamp. I Canada ble Gipsy valgt for DHC1 Chipmunk skolefly, som senere erstattet Tiger Moth i RAF. Innen den tid ble imidlertid Gipsy Major overskygget av Blackburn Cirrus mMajri Storbritannia og den amerikanske Lycoming og Kontinental horisontalt motsatte sylindre i utlandet (i en vri av ironi, Blackburn i seg selv var basert på Frank Halfords gamle ADC Cirrus motore som Blackburn hadde kjøpt lisensen på i 1934). I sin endelige kompressormatet form, ble Gipsy Major brukt i helikopterprogrammer. Den ytet 220 hk.
Overlevende
Mange Gipsy Major motorer blir værende i tjeneste i dag over hele verden, i Storbritannia alene ca 175 de havilland Tiger Moth var notert i Luftfartøyregisteret i Storbritannia i september 2011, selv om ikke alle disse flyene var luftdyktige.
Motorer på museer
Eksemplarer på Gipsy Major er utstilt på følgende museer:
Ingo Nentwig
Ingo Nentwig (født 8. april 1960 i Schwenningdorf i Kreis Herford i Ostwestfalen i Tyskland, død 30. januar 2016 i Rödinghausen) var en tysk sinolog og etnolog.
Nentwig studerte sinologi, etnologi, filosofi, mongolsk og mandsjuisk i Münster, Hamburg, Shenyang (i Kina) og ved Freie Universität Berlin. I 1994 promoverte han til doktor om sjamanisme i muntlige overleveringer blant de nordøstkinesiske folkegruppene daurene, evenkene, oroqenerne og hezhenerne.
Fra 1994 til 2003 var han Kustos Ostasien ved Museum für Völkerkunde zu Leipzig, fra 2004 til 2007 Kustos Ostasien ved Sachsens statlige etnografiske samlinger.
Hans hovedinteressefelter er den muntlige tradisjon av folkelitteratur og etnologi generelt vedrørende Nordøstkina, jakt og nomadisk kvegdrift i Kina, og helteeposer og eventyr blant Taiwans urbefolkning.
Sneiseil
Sneiseil er en benevnelse på seil som står i fartøyets lengderetning, i motsetning til råseil, eller skværseil hvor seilet er rektangulært og festet til tverrsstående horisontale rær).
Sneiseil er som regel bedre enn råseil på kryss og slør og dominerer derfor i kystfart og seilsport. De fungerer derimot dårligere med vinden akten for tvers, noe som gjør dem mindre egnet for havseiling.
Valley Forge
Valley Forge var stedet hvor leiren til den amerikanske kontinentale armé overvintret 1777 –78 i den amerikanske uavhengighetskrigen. Dette var en tid med stor lidelse for George Washingtons hær, men det var også en tid med trening og fornyelse.
Øst-Tyskland under Vinter-OL 1972
Øst-Tyskland under Vinter-OL 1972. Førito sportsutøvere fra Øst-Tyskland, tjueni menn og tretten kvinner, deltok i sju sporter under Vinter-OL 1972 i Sapporo i Japan. De deltok i aking, langrenn, kunstløp, skihopping, skøyter, kombinert og skiskyting. Det var andre gang som Øst-Tyskland stilte med egen OL-tropp i et vinter-OL, første gsng var under 1968 i Grenoble. Øst-Tyskland ble nest beste nasjon med fire gull-, tre sølv- og sju bronsemedaljer. Akeren Klaus-Michael Bonsack var Øst-Tysklands flaggbærer under åpningsseremonien.
Valley Forge
Stedet er nå en amerikansk National Historical Park. 4. juli 1976 ble området rundt Valley Forge gjort om til Valley Forge National Historical Park. Parken har et nylig renovert turistsenter som har flere utstillinger.
Etter en hard marsj fra Whitemarsh gjennom Gulph Mills, ankom Washingtons styrker høydene ved Valley Forge den 19. desember 1777. Hæren var preget av nederlagene ved Brandywine og Germantown.
Britene hadde okkupert opprørshovedstaden Philadelphia rundt 32 km unna. Den amerikanske hæren var svak, dårlig utstyrt og preget av sykdom. Det er anslått at 2500 menn (av totalt 10 000) døde i løpet av vinteren.
Vinteren 1777–78 var ikke spesielt kald. Historikeren Edward Lengel hevder i General George Washington: A Military Life (2005) at den milde vinteren ironisk nok gjorde forholdene verre for hæren. På grunn av at det regnet så ofte og bakken ikke frøs, var de lokale veiene gjørmete og ofte ufremkommelige, noe som gjorde det svært vanskelig å få forsyningsvognene frem til leiren. Hovedgrunnen for hærens lidelser derimot, var ikke været, men de dårlige resultatene til hærens forsyningsoffiserer.
Dette ble bedre etter at Washington utnevnte Nathanael Greene som forsyningsgeneral. Et annet problem var lokal likegyldighet ovenfor hæren. Mange lokale bønder valgte å selge sine ferskvarer til britene i Philadelphia som betalte kontant.
Den kontinentale armé brukte tiden i Valley Forge til reorganisering og for hardt tiltrengt trening. Treningen var ledet av den prøyssiske militærteoretikeren Friedrich Wilhelm von Steuben, som ankom 27. februar.
Hæren forlot Valley Forge den 19. juni 1778.
Gulklegg
Gulklegg (Atylotus fulvus) er en av kleggene i slekten Atylotus. Den er en ganske stor flue, mellom 12,5-15 millimeter lang. Den er utbredt i Europa, østover i Asia og i Nord-Amerika. Finnes helt sør i Norge. Den voksne kleggen flyr i juni til august.
Gulklegg tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.
DS «Polyana»
MS «Polyana» var et lasteskip bygget ved William Gray & Co. Ltd., West Hartlepool, Storbritannia. som byggenummer 1064. Skipet ble levert til Tordene Shipping Co.Ltd. ved Dene Shipmanagement Ltd., London, Storbritannia] i 1936 som «Tordene». Kjøpt av Einar Rasmussen i 1947. Forliste i 1956.
Annette Lu
Hsiu-lien Annette Lu (kinesisk: 呂秀蓮, pinyin: Lǚ Xiùlián, født 7. juni 1944 i Taoyuan fylke nord på Taiwan) er en nasjonalkinesisk politiker. Hun er visepresident for Taiwan og medlem av Demokratisk framskrittsparti. Visepresident Lu kunngjorde 6. mars 2007 at hun stilte til de neste presidentvalgene i landet, men til slutt ble Frank Hsieh valgt.
Bakgrunn
Annette Lu studerte jus ved National Taiwan University, og etter slutteksamen der i 1967, studerte hun videre ved University of Illinois og Harvard University.
Akrivist
I 1970-årene markerte hun seg som feminist blant annet med boken Hsin-nü-hsing Chu-i (新女性主義, Nye kvinners prinsipp). Ettersom hun talte til en folkemengde i forkant av den såkalte Kaohsiung-hendelsen i 1974 ble hun dømt til tolv års fengsel for separatisme. Etter drøyt fire år ble hun løslatt for å få bedre behandling mot kreft i skjoldbruskkjertelen.
Politiker
Hennes politiske karriere begynte i 1993. I 1997 ble hun valgt til magistrat i Taoyuan, og den 18. mars 2000 til visepresident. President Chen valgte henne til sin visepresidentkandidat også for neste valgperiode. Den 19. mars 2004 ble Lu og president Chen såret i et attentat mot dem i Tainan, dagen før valgene. De vant valgene med en margin på 0,2 prosent.
Etter gjenvalget gjorde hun i enkelte øynes stadig vekk furore ved uforsiktige uttalelser som tenderte mot at Republikken Kina skulle erklære seg som en egen statsdannelse. Etter lokalvalgene i 2005, da hennes parti gjorde det dårlig, var hun i en urolig periode partileder, frem til januar 2006.
Forut for presidentvalgene i 2008 måtte Det demokratiske progressive parti bestemme seg for hvem deres kandidat skal være. Foruten Annette Lu stod nominasjonen mellom Yu Shyi-Kun (formann i Demokratisk framskrittsparti), Frank Hsieh (tidligere formann i Demokratisk framskrittsparti, tidligere statsminister, tidligere borgermester i Kaohsiung) og Su Tseng-chang (tidligere formann i Demokratisk framskrittsparti, tidligere statsminister).
Annette Lu har vært en tydeligere talsmann for taiwansk selvstendighet enn president Chen Shui-bian, og er derfor blitt sterkere angrepet enn ham både av regjeringen av Folkerepublikken Kina (som kaller henne «nasjonens avskum») og av taiwanske tilhengere av Kinas enhet og fremtidige gjenforening. Hun har ofte syntes å være på kant med presidenten, og har offentlig klaget over å bli satt på sidespor eller ble betraktet som en regjeringens «blomsterpotte».
Hun ble til slutt ikke nominert som presidentkandidat for valgene i mars 2008, men måtte se nominasjonen gå til Frank Hsieh.
Cleo
Ellen Sofie Jensen f. Christiansen, bedre kjent under kunstnernavnet Cleo (født 8. desember 1921 i Aalborg, død 3. mars 2006) var en dansk sanger og skuespiller.
I 1960-årene var hun med i radioprogrammet Spørg bare sammen med Simon Spies, Erhard Jacobsen og John Price. Utover dette har hun sunget i Bakkens Hvile fra 1947 til 1963 og medvirket i fire spillefilmer. I samme periode kom en rekke plater med tekster som etter datidens forhold ble oppfattet som svært vågende. Til tross for mange års kunstnerisk fravær, sto hun stadig sterkt i publikums bevissthet, og derfor var ingen i tvil om stemmen når hun spilte inn fire strofer på Kim Larsens cd "Forklædt som voksen" i 1986.
Hun var gift med styrmann Gorm Jensen, som hun møtte på Bakkens Hvile. Sammen adopterte de to barn, Andreas og Helmut. Andreas døde i en trafikkulykke da han var rundt 20 år. Etter å ha trukket seg tilbake fra rampelyset flyttet hun til Djursland med mannen sin og sønnen Helmut, hvor de åpnet en kafé. Hun stilte som kandidat til kommunalvalget i Nørre Djurs kommune i 1970 på sin egen lokalliste og ble valgt inn, men stilte ikke til en ny periode. Etter å ha forlatt politikken fortsatte hun allikevel med å delta i den offentlige debatt og knyttet ofte kommentarer til tidens problemstillinger.
Hun er begravet på Ørting Kirkegård.
Rett og slett
Rett og slett er et musikkalbum med Doodle Bugs, utgitt i 1971.
Sporliste
Side A Side B
Biskop av Salisbury
Nedenfor er en liste over biskopene av Salisbury og de geistlige kontorer som var forut bispedømmet ble grunnlagt i 705 som bispedømmet Sherborne med Aldhelm av Sherborne som første biskop. Sherborne ble senere slått sammen i 909, se Salisbury bispedømme for historien.
The Beatles Book
The Beatles Book eller The Beatles Monthly Book var et engelskspråklig Beatles-tidsskrift som ble etablert allerede i 1963. Først publikasjon utkom i august 1963, og oppnådde 77 nummer før det ble stoppet i desember 1969. Så ble det tatt opp igjen i 1976, og fortsatte til 2003.